Trine Hattestad

Elsa Katrine «Trine» Hattestad (født Solberg; 1966) er en norsk tidligere spydkaster som tok OL-gull i 2000. Hun kastet for klubbene Ski IL og Minerva. Hun var også en dyktig håndballspiller for Oppegård IL.

Hun mottok Porsgrunds Porselænsfabriks Ærespris i 1993. I 2000 ble hun tildelt Aftenpostens gullmedalje, Fearnleys olympiske ærespris og Sportsjournalistenes statuett som «Årets idrettsnavn» etter å ha vunnet gull i OL i Sydney. 

Hun var frem til 2017 gift med den tidligere fotballtreneren for Kolbotn Fotball, Anders Hattestad.

Hun kom på andreplass i andre sesong av TV-programmet Mesternes Mester.

 Meritter 
 Personlig rekord og verdensrekord (ny spydtype): 69,48 m (2000)
 Olympiske sommerleker: Olympisk mester i 2000, bronse i 1996, nummer fem i 1984, nummer fem i 1992 og 18.-plass i 1988
 VM i friidrett: Verdensmester i 1993 og 1997, bronse i 1999, femteplass i 1991 og deltok også i 1987
 EM i friidrett: Europamester i 1994
 NM i friidrett: 14 norske mesterskap i spyd for senior mellom 1983 og 2000. Hun har fått kongepokalen fem ganger. Kun Grete Waitz har flere med sju, Hanne Haugland har også fem. 

 Medaljer i norske mesterskap 
Plassering Øvelse ÅrGull  Spyd  1983, 1984, 1985, 1986, 1988, 1989, 1991, 1992, 1993, 1994, 1996, 1998, 1999, 2000Sølv  Spyd  1981, 1982

 1989: Feilaktig positiv prøve 
I august 1989 testet Hattestad (da Solberg) positivt på dopingmiddelet Nandrolon etter en feilaktig analyse ved et nederlandsk laboratorium i Utrecht. Både A- og B-prøven kom ut positive. B-prøven ble analysert uten tilstedeværelse av norske representanter, noe Norges Friidrettsforbund ble kritisert for i ettertid. Hattestad var utestengt fra internasjonale konkurranser under saksbehandlingen, men på grunn av uklarheter i denne saksbehandlingen var hun på et tidspunkt ikke anmeldt av Norges Idrettsforbund. I januar 1990 ble hun frikjent, mye på grunn av innsatsen til professor Nils Normann ved laboratoriet ved Aker sykehus. Saken endte med et forlik på  kroner til Hattestad, mens laboratoriet i Utrecht ble fratatt alle internasjonale akkrediteringer for å analysere dopingprøver.

 Kreft 
I januar 2019 fortalte Hattestad i et intervju med Dagbladet at hun i 2017 hadde blitt diagnostisert med brystkreft. Svulsten ble oppdaget under en rutinemessig mammografikontroll. Som en del av behandlingen fikk hun fjernet det ene brystet og gjennomgikk fire cellegiftkurer.

 Se også 
 Norske rekorder i friidrett
 Mestvinnende utøvere i NM i friidrett

 Referanser 
friidrett.no: NM Spyd kvinner. 

 Litteratur 


 Eksterne lenker 



Kategori:Personer fra Lørenskog kommune
Kategori:Norske spydkastere
Kategori:Norske håndballspillere
Kategori:Olympiske mestere for Norge
Kategori:Olympiske mestere i spydkast
Kategori:Olympiske bronsemedaljevinnere for Norge
Kategori:Verdensmestere i friidrett for Norge
Kategori:VM-bronsemedaljevinnere i friidrett for Norge
Kategori:Europamestere i friidrett for Norge
Kategori:Norgesmestere i friidrett
Kategori:Kongepokalvinnere i friidrett
Kategori:Deltakere for Norge under Sommer-OL 1984
Kategori:Friidrettsutøvere under Sommer-OL 1984
Kategori:Deltakere for Norge under Sommer-OL 1988
Kategori:Friidrettsutøvere under Sommer-OL 1988
Kategori:Deltakere for Norge under Sommer-OL 1992
Kategori:Friidrettsutøvere under Sommer-OL 1992
Kategori:Medaljevinnere under Sommer-OL 1996
Kategori:Deltakere for Norge under Sommer-OL 1996
Kategori:Friidrettsutøvere under Sommer-OL 1996
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Norge under VM i friidrett 1987
Kategori:Deltakere for Norge under VM i friidrett 1991
Kategori:Deltakere for Norge under VM i friidrett 1993
Kategori:Deltakere for Norge under EM i friidrett 1994
Kategori:Deltakere for Norge under VM i friidrett 1997
Kategori:Deltakere for Norge under VM i friidrett 1999
Kategori:Vinnere av Fearnleys olympiske ærespris
Kategori:Skal vi danse-deltakere
Kategori:Mesternes Mester-deltakere
Kategori:Friidrettsutøvere for Minerva Friidrett
Kategori:Deltakere for Norge under EM i friidrett 1982
Kategori:Deltakere for Norge under EM i friidrett 1986
Kategori:Deltakere for Norge under EM i friidrett 1998